1. Makovecz ösztöndíjpályázat vendéghallgatók részére

A *Partiumi Keresztény Egyetem* az *Innovációs és Technológiai Minisztérium* által finanszírozott *Kárpát-medencei Felsőoktatási Együttműködési Keretprogram (Makovecz ösztöndíjprogram)* keretében a partnerintézmények hallgatói számára teljes szemeszteres részképzéseket támogat.

1. **A pályázók köre**

A részképzésre a Partiumi Keresztény Egyetem Makovecz-partnerintézményeinek azon alapszakos és mesterképzésben résztvevő hallgatói pályázhatnak, akik aktív hallgatók.

**Partnerintézményeink:**

• Apor Vilmos Katolikus Főiskola

• Budapesti Gazdasági Egyetem

• Debreceni Egyetem

• Dunaújvárosi Egyetem

• Eötvös Loránd Tudományegyetem

• Eszterházy Károly Egyetem

• Károli Gáspár Református Egyetem

• Nyíregyházi Egyetem

• Pécsi Tudományegyetem

• Soproni Egyetem

• Szegedi Tudományegyetem

• II. Rákóczi Ferenc Kárpátaljai Magyar Főiskola – Beregszász, Ukrajna

• Tomori Pál Főiskola

1. **A részképzés időtartama**

A támogatott részképzés teljes szemeszteres (5 hónap), a 2021-2022-es tanév tavaszi féléve. A Partiumi Keresztény Egyetemen a tavaszi félév 2022. február 28-án kezdődik. A tanév részletes beosztás itt érhető el: <https://www.partium.ro/hu/dokumentumok/szabalyzatok-es-eljarasi-rendek>

1. **Megpályázható szakok**

A Partiumi Keresztény Egyetem összes alap- és mesterszakja, a kínálat megtekinthető az egyetem honlapján: <http://www.partium.ro>

A vendéghallgatók jelenlegi szakuknak megfelelő, nappali képzéses szakon tanulhatnak.

1. **Az ösztöndíj mértéke**

**Havi ösztöndíj:**130.000 Ft/hó; Egész félévre: 650.000 Ft

Az ösztöndíj két részletben kerül kifizetésre: 80%-ot a finanszírozási szerződés megkötését követő napokban, a fennmaradó 20%-ot pedig a mobilitási időszak befejeztével.

A tandíjat (költségtérítést) a Partiumi Keresztény Egyetem fizeti!

A hallgatóknak rendelkezniük kell Európai Egészségbiztosítási Kártyával.

A PKE kollégiumában igényelhető szállás, amit a hallgató fedez az ösztöndíjából.

1. **Az érdemjegyek elismertetése**

A Partiumi Keresztény Egyetemen felvett és teljesített tantárgyak kreditszámait, érdemjegyeit az Erasmus+ programhoz hasonlóan ismerik el a partnerintézmények.

1. Határidő

**A pályázat elküldésének határideje: 2021. december 22.**

1. **A jelentkezéshez szükséges iratok**
2. Europass típusú, magyar nyelvű, fényképes önéletrajz (lehetőleg pdf)
3. Jelentkezési lap – szkennelve
4. Aláírt motivációs levél – szkennelve
5. Leckekönyv – szkennelve
6. Nyelvvizsgát igazoló okirat(ok) – szkennelve
7. Tudományos tevékenység (igazolások, oklevelek, tudományos kutatói szerződések stb.) – szkennelve
8. Társadalmi tevékenység, pl. önkéntesség igazolása (igazolások, oklevelek, szerződések stb.) – szkennelve

*A pályázati dokumentumokat kérjük elküldeni az* ***erasmus@partium.ro****címre (Subject: Makovecz incoming) a fent megadott határidőig.*

1. A pályázat elbírálása

A Makovecz-ösztöndíjpályázat vendéghallgatókra vonatkozó elbírálási- és pontrendszere itt konzultálható:

**Elbírálási és pontrendszer, vendéghallgatók, 2021**

A Makovecz-ösztöndíjpályázat elbírálási- és pontrendszere (vendéghallgatók)

A Partiumi Keresztény Egyetemre azon hallgatók jelentkezhetnek a Makovecz program által meghirdetett ösztöndíjra, akik aktív hallgatók.

**A pontszám kiszámítási módja a következő:**

1. Tanulmányi eredmény

Ez az utolsó lezárt félév súlyozott átlaga.

Adható pontszámok (magyarországi osztályozási rendszer):

4,50 és 5,00 között: 30 pont

4,00 és 4,49 között: 20 pont

3,49 és 4,00 között: 10 pont

2. Nyelvvizsga

Adható pontszámok:

Középfokú: nyelvenként 5 pont

Felsőfokú: nyelvenként 10 pont

Minden idegen nyelvből tett vizsga nyelvenként csak egyszer (a legmagasabb vizsgafokon és pontszámmal) pontozható. Nyelvtanfolyamok elvégzéséről szóló igazolások nem érvényesek a pályázat elbírálásánál.

3. Tudományos tevékenység

Ilyenek lehetnek a TDK részvétel, konferenciarészvétel, szakmai versenyen való részvétel, publikációk, tudományos projektben való részvétel.

Adható pontszámok: 5 pont/tevékenység

Csak az egyetemi tanulmányok időtartama alatti tevékenységekre adható pont.

4. Társadalmi tevékenységről (pld. önkéntesség) szóló igazolás

Adható pontszámok: 3 pont/tevékenység

Csak az egyetemi tanulmányok időtartama alatti tevékenységekre adható pont.